સમસ્યાઓની વાત કરતાં ફેડરેશન ઑફ અસોસિએશન્સ ઑફ મહારાષ્ટ્ર (FAM-ફામ)ના વાઇસ-પ્રેસિડન્ટ તથા માટુંગાના રહેવાસી અરુણ દોશી અને તેમની સાથે વષોર્થી રોજ સવારે ગાર્ડનમાં વૉકિંગ માટે આવતા સિનિયર સિટિઝનોએ મિડ-ડે LOCALને કહ્યું હતું કે ‘આ ગાર્ડનની સમસ્યાઓ વર્ણવવાની જરૂર નથી. એક સામાન્ય માનવી આ ગાર્ડનમાં એક રાઉન્ડ મારે ત્યાં જ તેની સામે આ ગાર્ડનની બધી જ સમસ્યાઓ દૃષ્ટિપાત થઈ શકે એમ છે. આ ગાર્ડનમાં હવે ગ્રીનરી ઓછી થઈ ગઈ છે. ગાર્ડનની બાઉન્ડરીઓના મોટા ભાગના સ્ટીલના રૉડ તૂટી ગયા છે. અનેક જગ્યાએ ખાડા પડી ગયા છે. જમીન સમથળ નથી રહી. સ્પોર્ટ્સ ગાર્ડનમાં જિમનાં સાધનો છે પણ એ જે જગ્યાએ છે એ જમીન સમથળ નથી. અમુક સાધનો ચોરાઈ ગયાં છે. આવી અનેક સમસ્યાઓ હવે આ ગાર્ડનમાં છે. એનું મુખ્ય કારણ સુધરાઈ દ્વારા આ ગાર્ડનની જાળવણી પ્રત્યેની બેદરકારી છે. સુધરાઈને જાળવણી ન પરવડતી હોય તો એણે કોઈ કંપનીને એનું કૅર-ટેકિંગનું કામ સોંપી દેવું જોઈએ.’